钦定古今图书集成/理学汇编/文学典/第104卷 > 徐沆
## 钦定古今图书集成/理学汇编/文学典/第104卷 > 徐沆

按《浙江通志》：“沆字靖之，号淳斋，西安人。嘉靖庚子乡
荐，知河南裕州，改四川巴州。性专壹，不问尘世事，读
书废餐，亦不自觉其馁也。博极群书，督学华亭徐阶
目之曰‘书厨计偕。邸中每夜睡，口诵《史鉴》数十卷，一
字无漏，邻友穴窗窥之，大骇服。历任两州，不染丝毫。
林下三十载，寿九十一七举大宾，极为台宪郡邑所’”
推重。